Gżira United rebħu l-protest li resqu kontra l-plejer ta' Gudja United Sergio Crus Periera. Gżira pprotestaw wara li l-plejer kien daħal bħala sostitut fit-tieni taqsima fil-partita li ntlagħbet fit-3 ta' Frar li ntemmet fi draw ta' 1-1 bi Gżira jsostnu li Periera lagħab ma' aktar klabbs milli suppost fi staġun wieħed. Il-protest li nstema quddiem il-Bord tal-Protesti tal-MFA ddeċieda li Gżira jingħataw rebħa ta' 3-0 f'dan il-konfront.